Avots: Eiropas Revīzijas palāta, balstoties uz datiem, ko tā saņēmusi no ĢD DEVCO.

Eiropas attīstības fondus finansē dalībvalstis, tos reglamentē īpašas finanšu regulas, un tos pārvalda ārpus ES vispārējā budžeta. Eiropas Komisija ir atbildīga par to darbību finanšu izpildi, kuras finansētas no EAF līdzekļiem. Eiropas Investīciju banka (EIB) pārvalda ieguldījumu instrumentu, uz kuru neattiecas Palātas Ticamības deklarācija vai Eiropas Parlamenta budžeta izpildes apstiprināšanas procedūra (1) , (2) .

Eiropas Ārējās darbības dienests (EĀDD) darbu sāka 2010. gada 1. decembrī. EĀDD kopā ar attiecīgajiem Komisijas departamentiem sagatavo Komisijas lēmumus par piešķīrumiem katrai valstij, valstu un reģionālos stratēģijas dokumentus un valstu un reģionālās indikatīvās programmas, un tā ir daļa no plānošanas cikla lielākajai daļai ārējās darbības instrumentu.

Pēc EĀDD izveides un Komisijas reorganizācijas 2011. gadā jaunizveidotais Attīstības un sadarbības ģenerāldirektorāts (EuropeAid) apvienoja bijušā Attīstības un attiecību ar ĀKK valstīm ģenerāldirektorāta politiskās zināšanas ar bijušā EuropeAid sadarbības biroja resursiem. 2011. gada jūnijā stājās spēkā jaunā EuropeAid organizācijas struktūra, un tika izveidoti darba uzdevumu apraksti ģenerāldirektorāta, direktorāta un nodaļu līmenī. EuropeAid īsteno plašu spektru Komisijas ārējās palīdzības instrumentu (3) , ko finansē no EAF un vispārējā budžeta (4) . 2011. gadā gandrīz visus EAF intervences pasākumus pārvaldīja EuropeAid. Neliela daļa šo projektu (5) attiecas uz humāno palīdzību, un tos pārvaldīja Humānās palīdzības ģenerāldirektorāts (ĢD ECHO).

saskaņā ar decentralizēto pārvaldību (37 % maksājumu 2011. gadā) Komisija uztic dažu uzdevumu pārvaldību saņēmējvalstu iestādēm. Vairākumā gadījumu saskaņā ar decentralizēto pārvaldību Komisijas procedūras joprojām ir jāizmanto, un EuropeAid ir atbildīgs par ex ante pārbaužu veikšanu (piem., par iepirkuma procedūrām un rēķiniem) un maksājumiem līgumslēdzējiem.

c)

Komisija šos riskus mazina, nosakot tos pietiekami agri un veicot korekcijas pasākumus. EuropeAid (centrālajos dienestos un delegācijās) veic šo pārbaužu seguma un būtības augsta līmeņa ex ante kontroli, krietni pārsniedzot tiesību aktos paredzēto finanšu aizsardzību. Ļoti būtisku vietu kontroles stratēģijā ieņem arī profilakses pasākumi, tostarp nozīmīgi apmācības pasākumi Komisijas darbiniekiem un īpaši izstrādāti pasākumi valsts kredītrīkotāju darbiniekiem. Turklāt vairākās valstīs ir izveidotas arī “valsts kredītrīkotāju atbalsta programmas”.

Ārējo atbalstu, ko finansē no EAF un vispārējā budžeta, īsteno liela riska apstākļos, īpaši tāpēc, ka pasākumi ir izkaisīti ģeogrāfiskā aspektā un eksistē plašs sadarbības instrumentu un piegādes metožu spektrs, savi finanšu noteikumi un procedūras un īstenošanas organizācijas. Turklāt daudzu partnervalstu institucionālā un administratīvā spēja ir vāja.

10. Šie tiesību akta noteikumi piedāvā plašas interpretācijas iespējas (9), un izpratne par to, kas ir “pietiekami” attiecībā uz pārredzamību, pārskatatbildību un efektivitāti valsts finanšu pārvaldībā, var ļoti atšķirties atkarībā no valsts īpašās situācijas un arī no tās valdības uzņemtā kursa. Šādos apstākļos būtu jāatgādina, ka: a) budžeta atbalstu bieži sniedz valstīm, kurās ir vājas valsts finanšu pārvaldības sistēmas; viens no lielākajiem riskiem ir tas, ka saņēmējvalsts budžetu var skart krāpšana un korupcija; ņemot vērā to, ka līdzekļus, ko pārskaita saskaņā ar budžeta atbalsta pasākumiem, apvieno ar citiem budžeta resursiem valsts budžeta iekšienē (to sauc par “aizstājamību”), uz šiem līdzekļiem arī attiecas tie paši publisko finanšu pārvaldības trūkumi; b) tā kā budžeta atbalsta pasākumus īsteno ar partnervalstu valsts finanšu pārvaldības sistēmu, procesu un iestāžu starpniecību, Palātas veiktā likumības un pareizības revīzija nevar iet tālāk par posmu, kurā atbalstu iemaksā partnervalsts budžetā; c) Komisija ļoti elastīgi lemj par to, vai partnervalsts ir tiesīga saņemt budžeta atbalstu. Ņemot vērā plašās interpretācijas iespējas, Komisijas budžeta atbalsta darbībās likumības un pareizības kļūdu iespēja ir mazāka.